### Resume

Med henblik på at kunne igangsætte anlægsprojekter primo 2024 forelægges samlet vedrørende anlægsbevillinger til veldefinerede projekter og puljer. Der søges om anlægsbevillinger for 2024 til veldefinerede projekter og puljer, som indgår i det vedtagne budget for 2024-2027.

### Sagsfremstilling

I det vedtagne anlægsbudget er der for 2024 blandt andet afsat rådighedsbeløb til decentrale puljer og veldefinerede anlægsprojekter. Ved veldefinerede projekter forestås i denne sammenhæng projekter hvor der ikke kan tilføjes yderligere information end den, der fremgår af bemærkninger til anlægsbudgettet.

Anlægsbevillinger vedrørende øvrige projekter og puljer i anlægsbudgettet skal søges igennem særskilte sager til Byrådet.

Med baggrund i tilbagemelding fra fagforvaltningerne søges i nærværende sag om anlægsbevilling for 2024 til veldefinerede anlægsprojekter og anlægspuljer. De pågældende anlægsprojekter og puljer er specificeret i bevillingsskemaet under afsnittet Økonomi.

Ud over en række vedligeholdelsespuljer søges der blandt om anlægbevilling til klimaskærm, natur- og miljømyndighed, boligkondemnering samt digital infrastruktur i folkeskolen.

Uddybende beskrivelser af puljer og projekter af bilag 1.

Der søges desuden om anlægsbevillinger til de afsatte rammebeløb for salg af jord til bolig og erhverv i 2024, herunder af administrationen, ligesom tidligere år, bemyndiges til efterfølgende at flytte rådighedsbeløb fra de afsatte puljer til konti opdelt efter område inden for salg til boligområder og salg til erhvervsområder.

### Økonomi

Der søges om anlægbevilling til rådighedsbeløb for 2024 for projekter og puljer, som fremgår af nedenstående skema.

De bevillingsmæssige konsekvenser er opgjort pr. udvalg på projektniveau.

![](data:image/png;base64...)

Opsummering af de bevillingsmæssige konsekvenser:

Sagen medfører at der i 2024 gives anlægsbevillinger til udgifter for 93,295 mio. kr. samt indtægter for -40,812 mio. kr.

### Sagens videre forløb

Sagen skal behandles i Byrådet.

### Historik

Kommunaldirektøren indstiller, 5. december 2023, pkt. 239:

at de bevillingsmæssige konsekvenser godkendes jf. bevilllingsskema under Økonomi.

Beslutning fra Økonomiudvalget, 5. december 2023, pkt. 239:

Anbefales.

### Beslutning

Godkendt.

Fraværende: Ruben Madsen. I stedet mødte George Karlsen.